stanford-oval/wikipedia huggingface dataset:
Thecostraca
Osaluokat

Siimajalkaiset (Cirripedia) on tärkein ja suurin osaluokka, se käsittää noin 1220 nykylajia. Ne ovat aikuisena alustaansa liimautuvia äyriäisiä, joihin kuuluvat mm. merirokot ja hanhenkaulat.
Facetotecta on ryhmä, joka sisältää vain yhden suvun (Hansenocaris). Tästäkin tunnetaan vain planktinen naupliustoukkavaihe, nk. y-toukka. Tuntemattoman aikuismuodon on epäilty elävän jonkin toisen eläimen loisena. Toisaalta toukan on ehdotettu olevan Tantulocarida-äyriäisen nuoruusvaihe; tästä ryhmästä puolestaan tunnetaan toistaiseksi vain aikuisvaihe.
Ascothoracida käsittää noin 100 lajia, jotka ovat onteloeläinten ja piikkinahkaisten loisia.
The Sick, the Dying... and the Dead!

| The Sick, the Dying> .. and the Dead! Megadeth |
| --- | --- | --- |

Studioalbumin tiedot
 Julkaistu: 2. syyskuuta 2022
 Formaatti: CD, vinyyli
 Tuottaja(t): Dave Mustaine & Chris Rakestraw
 Tyylilaji: thrash metal
 Levy-yhtiö: Universal
Listasijoitukset
  1. (albumilista)    1. (fyysinen albumilista)
Megadethin muut julkaisut
| Dystopia 2016 | The Sick, the Dying... and the Dead! 2022 |   |
The Sick, the Dying... and the Dead! on yhdysvaltalaisen thrash metal -yhtyeen Megadethin kuudestoista albumi, joka julkaistiin 2. syyskuuta 2022. Albumilta on julkaistu singlenä kappaleet "We’ll Be Back", "Night Stalkers", sekä "Soldier On!".
Kappaleet

The Sick, the Dying… and the Dead! – 5.04
Life In Hell – 4.12
Night Stalkers – 6.38 (feat. Ice-T)
Dogs of Chernobyl – 6.14
Sacrifice – 4.08
Junkie – 3.39
Psychopathy – 1.20
Killing Time – 5.12
Soldier On! – 4.54
Celebutante – 3.51
Mission To Mars – 5.23
We’ll Be Back – 4.29
| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Blabbermouth: 9/10
Inferno: 
Kaaoszine: 
Soundi: 
V2.fi:
Kokoonpano

Dave Mustaine– kitara, laulu
Kiko Loureiro– kitara, taustalaulu, huilu
Dirk Verbeuren – rummut
Steve DiGiorgio – basso
Aiheesta muualla

The Sick, the Dying... and the Dead! Discogsissa. (englanniksi)
Albumi The Sick, the Dying... and the Dead! Encyclopaedia Metallum -sivustolla (englanniksi)
Tavaravaunu

VR:n Soek-tyypin öljyvaunu, joka painaa tyhjänä noin 22 tonnia ja täyden kuorman kanssa suurimmillaan noin 80 tonnia.
VR:n konttivaunu, joka painaa tyhjänä noin 20 tonnia ja täyden kuorman kanssa noin 80 tonnia.
Uad-sarjan alta tyhjennettävä malmivaunu.
VR:n autojenkuljetusvaunu Oulun asemalla.
Venäläisiä säilövaunuja Oulussa.
Tavaravaunu on rautateiden tavarankuljetukseen tarkoitettu, tavarajunissa käytettävä vaunu.
Yleisimmät tavaravaunutyypit

avovaunut
konttivaunut
korkealaitaiset avovaunut
katetut tavaravaunut
autojenkuljetusvaunut
jäähdytysvaunut
kuuppavaunut
säiliövaunut
lavettivaunut
Aiheesta muualla

Kuvia tai muita tiedostoja aiheesta tavaravaunut Wikimedia Commonsissa
Raideliikenteen vaunukuvasto VR Transpointin sivusto. Arkistoitu 12.5.2012. Viitattu 4. toukokuuta 2012.
Richard Fortus

Richard Fortus
Richard Fortus (s. 17. marraskuuta 1966 Saint Louisissa) on yhdysvaltalainen kitaristi. Fortus on soittanut Guns N' Rosesin lisäksi yhtyeissä Love Spit Love, Psychedelic Furs, Ben Folds Five ja Gravity Kills. 'N Syncissä hän soitti ainoastaan levyllä. Fortus soittaa Guns N' Rosesissa soolo- ja rytmikitaraa. Hän liittyi yhtyeeseen vuonna 2002 ja on edelleen mukana.
Reettiset Alpit

| Reettiset Alpit> saks. Rätische Alpen, Rhätische Alpen, ital. Alpi Retiche |
| --- | --- |
 Näkymä Glarusin Alpeilta.
Maantiede

Sijainti:   Sveitsi  Italia  Itävalta  Liechtenstein
Päävuoristo:  Alpit
Korkein kohta
Nimi:  Piz Bernina
Korkeus meren-pinnan tasosta:  4 049 m
Reettiset Alpit (saks. Rätische Alpen, Rhätische Alpen, ital. Alpi Retiche)  on  Alppien osa. Se sijaitsee pääosin Sveitsissä Graubündenin kantonissa, mutta ulottuu myös Itävallan, Liechtensteinin ja Italian alueelle. Korkein huippu Piz Bernina, 4 049 metriä, kohoaa Italian ja Sveitsin rajalla. Sveitsin ainoa kansallispuisto Sveitsin kansallispuisto on vuoriston itäosassa. Vuoristo on saanut nimensä Reetian eli Raetian alueesta tai sitä asuttaneesta samannimisestä kansasta. Raetia oli Rooman imperiumin provinssina vuodesta 15 eaa. lähtien.
Korkeimmat huiput

Reettisten Alppien korkeimpia huippuja ovat:
Piz Bernina 4049 m
Piz Roseg 3937 m
Piz Palù 3905 m
Monte Disgrazia 3678 m
Piz Linard 3414 m
Piz Kesch 3418 m
Ristivetoa

| Ristivetoa |
| --- | --- |
Aihealue:  musiikki, puhe
Lähetysaika:  helmikuu 1969 – lokakuu 1970
Kieli:  suomi
Tekijä(t):  Päivi Istala
Alkuperämaa:   Suomi
Kanava:  rinnakkaisohjelma
Ristivetoa oli suomalainen vuosina 1969–1970 rinnakkaisohjelmalla esitetty radio-ohjelma, jota juonsi Päivi Istala. Ohjelmassa käsiteltiin ajankohtaisia yhteiskunnallisia aiheita musiikin ja puheen kautta. Ohjelma lopetettiin vuonna 1970 radion ohjelmaneuvoston päätöksellä suuren huomion saattelemana.
Ohjelmaa esitettiin kerran viikossa myöhään arki-iltaisin, ja lähetys kesti puoli tuntia. Istala oli suunnitellut ohjelmakonseptin yhdessä Jouko Blombergin ja Erkki Melakosken kanssa.
Aiheesta muualla

Ristivetoa-ohjelma sensuurin kourissa Yle Elävä Arkisto.
Theban hegemonia

Theban hegemonia antiikin Kreikassa käsitti vuodet 371 eaa.–362 eaa. Theba nousi Kreikassa johtoasemaan lyötyään spartalaiset Leuktran taistelussa vuonna 371 eaa. mutta menetti sen Mantineian taistelun jälkeen vuonna 362 eaa.
Tausta

Ateena oli menettänyt johtoasemansa peloponnesolaissodan johdosta, ja Sparta taas oli heikentynyt oliganthropian eli laskeneen asukaslukunsa takia. Vuonna 386 eaa. loppunut Korintin sota oli myös heikentänyt Spartaa ja Ateenaa. Theban johtoon nousivat 370-luvulla aggressiivista politiikkaa suosivat Pelopidas ja Epameinondas, jotka myös uudistivat Theban armeijaa ja sen taktiikkaa.
Richard Franklin

Richard Franklin (15. heinäkuuta 1948 Melbourne, Australia – 11. heinäkuuta 2007 Melbourne) oli australialainen elokuvaohjaaja, joka loi uransa pääasiassa Hollywoodissa.
Franklin aloitti ohjaajauransa vuonna 1964 television Homicide-jännityssarjan myötä. Tämän jälkeen hän ohjasi Loveland-nimisen pornoelokuvan vuonna 1973, mutta jätti lajityypin tekemisen tähän elokuvaan.
Hänen tuotantonsa on pääasiassa kauhuelokuvapainotteista, mikä sai alkunsa vuonna 1978 valmistuneen Patrickin myötä. Australiassa kuvattu elokuva sai palkintoja ympäri maailman ja antoi mahdollisuuden seuraavan elokuvan kuvaamiseen. Kuolema kyydissä (Roadgames, 1981) kuvattiin vielä Australiassa, mutta pääosiin oli palkattu yhdysvaltalaiset Stacy Keach ja Jamie Lee Curtis.
Alfred Hitchcockin tyyliä jäljitelleen Franklinin uran seuraava ohjaus oli Hitchcockin vuonna 1960 ohjaaman Psyko-kauhuelokuvan jatko-osa, Psyko II (1983). Elokuva oli kassamenestys, mutta jäi kauas Hitchcockin alkuperäisestä taiteellisesta saavutuksesta.
Franklin jatkoi Hollywoodissa ja ohjasi seuraavaksi perhe-elokuvan Viitta ja tikari (1984). Link-elokuvan – jonka hän kuvasi Isossa-Britanniassa – myötä hän palasi takaisin kauhuelokuvien pariin. FX2 – murha tilauksesta (F/X2, 1991) oli jatko-osa elokuvalle F/X.
Franklin jatkoi draama- ja televisioelokuvien ohjaajana. Vuonna 1995 hän sai Australian elokuvainstituutin palkinnon parhaasta käsikirjoituksesta. Franklinin viimeiseksi elokuvaksi jäi Uhka merellä vuodelta 2003.
Franklin kuoli 11. heinäkuuta 2007 Melbournessa eturauhassyöpään. Hän oli kuollessaan 58-vuotias.
Aiheesta muualla

Richard Franklin Internet Movie Databasessa. (englanniksi)
Richard Franklin Elonetissä.
The Poison: Live at Brixton

| The Poison: Live at Brixton Bullet for My Valentine |
| --- | --- | --- |

DVD-julkaisun tiedot
 Äänitetty : 19. tammikuuta 2006
 Julkaistu: 30. lokakuuta 2006
 Tyylilaji: Metalcore
Bullet for My Valentinein muut julkaisut
| - - | The Poison: Live at Brixton 2006 | - - |
The Poison: Live at Brixton on Bullet for My Valentinen ensimmäinen live-DVD yhtyeen konsertista Brixtonista, Etelä-Lontoosta.
Dvd:n sisältö

Intro
Her Voice Resides
4 Words [To Choke Upon]
Suffocating Under Words Of Sorrow
All These Things I Hate
The Poison
Spit You Out
Cries In Vain
Just Another Star
Tears Don't Fall
No Control
Hand Of Blood
The End
Dvd:n sisältö > Musiikkivideot

Hand Of Blood
4 Words [To Choke Upon]
Suffocating Under Words Of Sorrow
All These Things I Hate
Tears Don't Fall
Dvd:n sisältö > "Behind the scenes"

Live At Download 2004, 2006
Canada
Metal Hammer Awards
London Astoria
Levyllä on myös 8 jaksoa "Bullet-tv:tä" sekä kuvagalleria.
Ram-Zet

Ram-Zet on avant-garde metalia soittava norjalainen yhtye, joka on perustettu 1998. Yhtyeen perusti laulaja-kitaristi Zet yhden miehen projektina, josta tuli täysikokoinen yhtye rumpali Küthin sekä basisti Solemin liityttyä yhtyeeseen. Tällä kokoonpanolla julkaistiin esikoisalbumi Pure Therapy syyskuussa 2000. Tämän jälkeen yhtye on julkaissut kolme albumia. Yhtyeen albumit muodostavat jatkuvan tarinan, joka kertoo skitsofreniaa sairastavasta potilaasta (Zet) ja hoitajasta (Sfinx) joka yrittää auttaa häntä pakenemaan epäilyttävästä mielisairaalasta.
Diskografia

Pure Therapy CD (2000, Spikefarm ja Century Media)
Escape CD (2002, Spikefarm)
Intra CD (2005, Tabu)
Neutralized CD (2009, Ascendance)
Freaks in Wonderland CD (2012, SpaceValley)
Jäsenet

Henning ”Zet” Ramseth – laulu, kitara, koskettimet, ohjelmointi
Miriam Elisabeth ”Sfinx” Renvåg – laulu,
Ingvild ”Sareeta” Johannesen – viulu, taustalaulu (Ásmegin, Solefald)
Kent Freydenlund aka Küth – rummut (Hellboys, The Kovenant)
Lars – basso
Karoline Amb – koskettimet
Aiheesta muualla

Yhtyeen virallinen sivusto
Richard Gadze

| Henkilötiedot |
| --- | --- | --- | --- |
Syntymäaika: 23. elokuuta 1994 (ikä 30)
Syntymäpaikka: Accra, Ghana
Pelipaikka: hyökkääjä
Pituus: 176 cm
Seura
Seura: Delhi Dynamos FC
Pelinumero: 43
Junioriseurat
: Unistar Soccer Academy
Seurat
| Vuodet | Seura | O | (M) |
| 2012–2015 | Ebusua Dwarfs | 43 | (11) |
| 2015 | Delhi Dynamos | 16 | (4) |
| 2016 | HJK | 14 | (0) |
| 2016– | Delhi Dynamos | 5 | (1) |
| Yhteensä | Yhteensä | 78 | (16) |
Maajoukkue
| 2013 | Ghana | 1 | (0) |
 Seurajoukkueuran tilastot kattavat vain kansalliset sarjat, päivitetty 29. lokakuuta 2016.  Maajoukkueuran tilastot päivitetty 26. tammikuuta 2016.
Richard Gadze (s. 23. elokuuta 1994 Accra, Ghana) on ghanalainen jalkapalloilija, joka edustaa Intian Superliigassa pelaavaa Delhi Dynamosia. Hän on pelipaikaltaan hyökkääjä.
Gadze aloitti uransa kotimaansa Ebusua Dwarfsissa, jota hän edusti kolme kautta 2012–2015. Kaudeksi 2015 Gadze siirtyi Intian Superliigan Delhi Dynamos FC:hen, jossa hän pelasi neljätoista sarjaottelua tehden niissä neljä maalia. Gadze oli joukkueensa paras maalintekijä yhdessä Robin Singhin kanssa. Intiassa Gadzen valmentajana toimi brasilialainen jalkapallolegenda Roberto Carlos. Tammikuussa 2016 Gadze siirtyi Veikkausliigan Helsingin Jalkapalloklubiin lokakuun 2016 loppuun ulottuvalla sopimuksella. Sopimuksen loputtua Gadze siirtyi takaisin Delhiin.
Gadze pelasi ensimmäisen ottelunsa Ghanan maajoukkueessa elokuussa 2013 Libyaa vastaan.
Tavaratalon tuulispää

| Tavaratalon tuulispää> The Saturday Night Kid |
| --- | --- |

Ohjaaja:  A. Edward Sutherland
Käsikirjoittaja:   Ethel Doherty  Lloyd Corrigan  Edward E. Paramore Jr. 
Perustuu:  George Abbottin näytelmään
Säveltäjä:  John Leipold
Kuvaaja:  Harry Fischbeck
Leikkaaja:  Jane Loring
Pääosat:   Clara Bow  Jean Arthur  James Hall 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:   25. lokakuuta 1929 (US)  1. syyskuuta 1930 (FI) 
Kesto:  63 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tavaratalon tuulispää (engl. The Saturday Night Kid) on A. Edward Sutherlandin ohjaama, vuonna 1929 valmistunut yhdysvaltalainen romanttinen komediaelokuva. Elokuvan käsikirjoitti Ethel Doherty George Abbottin näytelmän pohjalta. Elokuvan pääosissa ovat Clara Bow, Jean Arthur ja James Hall. Sivuosissa ovat muiden muassa Edna May Oliver ja Hyman Meyer. Myöhemmin tunnettu, vasta uraansa aloittelemassa Jean Harlow näyttelee pikkuosaa Hazelina.
Tavaratalon tuulispää on mustavalkoinen ja kestää noin 63 minuuttia. Se sai ensi-iltansa Yhdysvalloissa 25. lokakuuta vuonna 1929 ja Suomessa seuraavana vuonna 1. syyskuuta vuonna 1930. Elokuvan tuotti Paramount Pictures.
Juoni

Elokuva kertoo sisaruksista, Maymesta (Bow) ja Janiesta (Arthur), jotka ovat myyjättärinä Ginsbergin (Meyer) tavaratalossa. Mayme on rakastunut kauppavirkailija Billiin (Hall), mutta Janie yrittää varastaa Billin Maymelta. Hazel, toinen myyjätär, on Jean Harlowin ensimmäinen tärkeä rooli.
Näyttelijät

| 0 | 1 | 2 |
| --- | --- | --- |
|  Clara Bow  | … |  Mayme   |
|  Jean Arthur  | … |  Janie   |
|  James Hall  | … |  Bill   |
|  Edna May Oliver  | … |  Neiti Streeter   |
|  Hyman Meyer  | … |  Ginsberg   |
|  Charles Sellon  | … |  Lem Woodruff   |
|  Ethel Wales  | … |  Lily Woodruff   |
|  Jean Harlow  | … |  Hazel   |
Aiheesta muualla

Tavaratalon tuulispää Answers.comissa
Tavaratalon tuulispää NNDB.comissa
Tavaratalon tuulispää Who's Dated Whossa
Refat Tšubarov

| Refat Çubarov> Рефат Чубаров |
| --- | --- |
 Çubarov vuonna 2014.
Henkilötiedot
Syntynyt: 2. syyskuuta 1957 (ikä 67) Samarkand, Uzbekistanin sosialistinen neuvostotasavalta, Neuvostoliitto
Refat Abdurahman oğlu Çubarov (ukr. Рефат Абдурахманович Чубаров, Refat Abdurah’manovytš Tšubarov; s. 22. syyskuuta 1957) on ukrainalainen krimintataaripoliitikko, joka on toiminut edustusjärjestö Krimin tataarien kansan medžlisin (Qırımtatar Milliy Meclisi) puheenjohtajana vuodesta 2013.
Elämä

Tšubarov syntyi Samarkandissa, Uzbekistanissa, jonne hänen perheensä oli karkotettu Krimiltä Ai-Serezin (krimintat. Ay Serez; nykyään Mižrittšja) kylästä vuonna 1944. Vuonna 1968 hän pääsi vanhempineen palaamaan Krimille. Vuosina 1974–1975 hän opiskeli Simferopolin ammattikoulussa nro 1. Vuosina 1975–1977 Tšubarov suoritti asepalvelusta Neuvostoliiton asevoimissa. Vuonna 1983 hän opiskeli Moskovan historiallis-arkistotieteellisessä valtioninstituutissa. Hän työskenteli Riiassa valtion keskusarkistossa ensin arkistonhoitajana ja vuosina 1984–1991 johtajana ja vanhempana tutkijana. Vuonna 1989 hänet valittiin Riian kaupunginneuvostoon Latvian kansanrintaman jäsenenä.
Vuosina 1990–1991 Tšubarov toimi Neuvostoliiton ministerineuvoston alaisen krimintataarien ongelmia tutkineen valtionkomission jäsenenä. Vuonna 1994 hänestä tuli Krimin autonomisen tasavallan korkeimman neuvoston jäsen. Vuosina 1995–1998 hän toimi neuvoston varapuhemiehenä. Vuoden 1998 parlamenttivaaleissa hänet valittiin Ukrainan parlamenttiin eli Verh’ovna Radaan Ukrainan kansanliikkeen jäsenenä. Hän toimi Verh’ovna Radan ihmisoikeuksien, kansallisten vähemmistöjen ja kansojenvälisten suhteiden valiokunnan karkotettujen kansojen, kansallisten vähemmistöjen ja poliittisten vainojen uhrien alakomitean puheenjohtajana, sittemmin valiokunnan varapuheenjohtajana ja myöhemmin puheenjohtajana ja sihteerinä. Vuonna 2002 hänet valittiin uudelleen, tällä kertaa Meidän Ukrainamme -blokin listalta. Hän istui Verh’ovna Radassa vuoteen 2007 asti.
Vuonna 2009 Tšubarov valittiin Krimintataarien maailmankongressin puheenjohtajaksi. Vuonna 2010 hänet valittiin Krimin autonomisen tasavallan korkeimpaan neuvostoon Ukrainan kansanliikkeen listan kärjestä. Vuonna 2013 krimintataarien kansankongressi Qurultay valitsi Tšubarovin Krimintataarien medžlisin puheenjohtajaksi.
Toukokuussa 2014, Venäjän miehitettyä Krimin, Krimin venäläismielinen syyttäjä Natalja Poklonskaja antoi Tšubaroville henkilökohtaisesti medžlisin toimitiloissa varoituksen äärimielisestä toiminnasta. Heinäkuussa 2014 Tšubarovia kiellettiin tulemasta Krimille viideksi vuodeksi. Vuonna 2015 Tšubarov nousi Verh’ovna Radaan Petro Porošenkon blokin listalta.
Toukokuussa 2015 Venäjän turvallisuuspalvelu FSB ilmoitti aloittaneensa rikostutkinnan Tšubarovista epäiltynä Venäjän alueellisen koskemattomuuden loukkaamiseen yllyttämisestä, josta Venäjän rikoslain mukaan voidaan tuomita korkeintaan viiden vuoden vankeusrangaistukseen. Venäjä etsintäkuulutti hänet Interpolin kautta, mutta Interpol hylkäsi etsintäkuulutuksen marraskuussa 2015.
Vuoden 2019 parlamenttivaaleissa Tšubarov oli ehdolla Voima ja kunnia -puolueen (ukr. Сила і Честь, Syla i Tšest) listalla, mutta puolue ei ylittänyt äänikynnystä.
Tarton yliopiston Viljandin kulttuuriakatemia

Kulttuuriakatemian päärakennus osoitteessa Tallinna tänav 16.
Kulttuuriakatemian kansantanssin opiskelijoita Gaudeamus-festivaaleilla Daugavpilsissä vuonna 2014.
Tarton yliopiston Viljandin kulttuuriakatemia (vir. Tartu Ülikooli Viljandi kultuuriakadeemia) on Viljandissa sijaitseva kulttuurialan korkeakoulu. Aiemmin itsenäisenä korkeakouluna toiminut oppilaitos on osa Tarton yliopistoa, sen humanististen tieteiden ja taiteiden tiedekuntaa (vir. humanitaarteaduste ja kunstide valdkond).
Akatemiassa voi suorittaa ammattikorkeakoulu- ja maisteritutkintoja esittävien taiteiden, kulttuurikasvatuksen, musiikin ja perinneteknologian aloilla.
Vuonna 2021 akatemiassa opiskeli noin 700 opiskelijaa.
Historia

Nykyisen kulttuuriakatemian edeltäjä on vuonna 1952 toimintansa aloittanut Tallinnan kulttuurikasvatuskoulu (Tallinna Kultuurharidusala Kool), joka perustettiin kouluttamaan asiantuntijoita kirjastojen ja kulttuuritalojen tarpeisiin. Vuonna 1960 oppilaitos siirtyi Viljandiin. Vuonna 1978 koulun nimeksi tuli Viljandin kulttuurikoulu (Viljandi Kultuurikool) ja vuonna 1991 edelleen Viljandin kulttuurikorkeakoulu (Viljandi Kultuurikolledž) sen saatua enemmän korkeakoulumaisia piirteitä.
Vuonna 2003 korkeakoulun nimi vaihdettiin kulttuuriakatemiaksi, ja vuonna 2005 se liittyi osaksi Tarton yliopistoa. Vuonna 2013 koulun opetusohjelmaan perustamisesta lähtien sisältynyt kirjastoalan koulutus siirtyi Tarttoon.
Aiheesta muualla

Kulttuuriakatemian nettisivut
Entinen Viljandin kulttuurikoulun rakennus osoitteessa Johan Laidoneri plats 8.
The Wreck of the Edmund Fitzgerald

| ”The Wreck of the Edmund Fitzgerald” Gordon Lightfoot |
| --- | --- | --- |

Singlen tiedot
 Albumilta: Summertime Dream
 Julkaistu: elokuu 1976
 Tuottaja(t): Lenny Waronker ja Gordon Lightfoot
 Tyylilaji: folk
 Kesto: 06.32
 Levy-yhtiö: Reprise
Gordon Lightfootin muut singlet
| ”Rainy Day People” 1975 | ”The Wreck of the Edmund Fitzgerald” 1976 | ”Race Among The Ruins” 1976 |
”The Wreck of the Edmund Fitzgerald” on kanadalaisen folkmuusikko Gordon Lightfootin sanoittama ja esittämä kappale, joka on omistettu 10. marraskuuta 1975 Pohjois-Amerikan Yläjärvellä tapahtuneessa höyrylaiva SS Edmund Fitzgeraldin haaksirikossa menehtyneiden 29 merimiehen muistolle. Kappale julkaistiin vuonna 1976 Lightfootin albumilla Summertime Dream ja myöhemmin myös singlenä. Se on yksi Lightfootin tunnetuimpia singlejä. Kappale nousi marraskuussa 1976 Billboard-listan kakkossijalle, mikä on Lightfootin toiseksi korkein listasijoitus vuoden 1974 ”Sundownin” ykkössijoituksen jälkeen. Kappale myös teki ss Edmund Fitzgeraldin haaksirikosta Suurten järvien tunnetuimman yksittäisen onnettomuuden, ja se kuuluu edelleen Lightfootin vakiokappaleisiin.
Kappaleen sanoituksessa laivan kerrotaan olevan täyteen lastattuna matkalla Clevelandiin, kun alus tosiasiassa oli matkalla Detroitiin.
Christy Moore lainasi kappaleen sävelmän vuonna 1984 lauluunsa ”I Wish I Were Back Home in Derry”, joka puolestaan on mukaelma Bobby Sandsin runosta ”The Voyage”. Myös Tony Rice esitti kappaleen albumillaan Chuch Street Blues.
Myös The Dandy Warhols esitti kappaleen kahteen otteeseen albumeillaan Come On Feel The Dandy Warhols sekä The Black Album. Come On Feelillä esitetty versio on tyyliltään samanlainen kuin Lightfootin alkuperäisesitys, kun taas The Blackillä lyhyemmin ”The Wreckiksi” nimetty versio on paljon kovempi.selvennä
Camille West on tehnyt kappaleesta parodiaversion ”The Nervous Wreck of Edna Fitzgerald”, joka on julkaistu Four Bitchin' Babesin albumilla Gabby Road.
Aiheesta muualla

Kappaleen sanat
Sanat ja nuotit[vanhentunut linkki]
Ram (albumi)

| Ram Paul McCartney ja Linda McCartney |
| --- | --- | --- |

Studioalbumin tiedot
 Julkaistu: 17. toukokuuta 1971
 Levy-yhtiö: Apple Records
Paul McCartneyn ja Linda McCartneyn muut julkaisut
| McCartney 1970 | Ram 1971 | Wild Life 1971 |
Ram on Paul ja Linda McCartneyn 17. toukokuuta 1971 julkaistu albumi.
Albumin historia

Suurimman osan kappaleiden sanoituksista Paul McCartney kirjoitti farmillaan Skotlannissa, samoin kuten edellisen albuminsa McCartney:n, mutta Ram äänitettiin New Yorkissa. MaCartney soitti monia soittimia paljolti itse; albumin äänityksissa mukana oli soittamassa kitaraa myös David Spinozza ja Hugh Mccracken ja rumpuja tuleva Wings-yhtyeen rumpali Denny Seiwell. Albumista julkaistiin kolme singleä: ”The Back Seat of My Car”, ”Eat at Home” ja ”Uncle Albert/Admiral Halsey” joista jälkimmäinen nousi Yhdysvalloissa Billboard Hot 100 -listalla hitiksi.
Kritiikki ja myynti

Albumi ei saanut kriitikoilta hyviä arvosteluja vaikka se nousi Britannian albumilistan kärkeen ja Yhdysvalloissa toiseksi. Myöhemmin albumi on saanut enemmän arvostusta ja esimerkiksi Rolling Stone lisäsi albumin heidän 500 Greatest Albums of All Time -listalle sijalle 450.
Kappalelista > A-puoli

"Too Many People" (Paul McCartney) – 4:10
"3 Legs" (P. McCartney) – 2:44
"Ram On" (P. McCartney) – 2:26
"Dear Boy" (P. McCartney, Linda McCartney) – 2:12
"Uncle Albert/Admiral Halsey" (P. McCartney, L. McCartney) – 4:49
"Smile Away" (P. McCartney) – 3:51
Kappalelista > B-puoli

"Heart of the Country" (P. McCartney, L. McCartney) – 2:21
"Monkberry Moon Delight" (P. McCartney, L. McCartney) – 5:21
"Eat at Home" (P. McCartney, L. McCartney) – 3:18
"Long Haired Lady" (P. McCartney, L. McCartney) – 5:54
"Ram On (Reprise)" (P. McCartney) – 0:52
"The Back Seat of My Car" (P. McCartney) – 4:26
Robbie Savage

Robbie Savage
Robbie Savage (s. 18. lokakuuta 1974 Wrexham, Wales) on  walesilainen jalkapalloilija, pelipaikaltaan keskikenttäpelaaja.
Savage aloitti uransa juniorina Manchester Unitedissa, mistä hän siirtyi Crewen junioriakatemiaan. Heinäkuussa 1997 hän siirtyi Leicesteriin, missä vietti viisi vuotta ja voitti kahdesti Liigacupin. Hän pelasi ensi kerran myös Walesin maajoukkueessa. Leicesterin pudottua Valioliigasta kauden 2001–2002 päätteeksi hän siirtyi Birminghamiin, missä hän pelasi 88 ottelua ja teki 12 maalia. Tammikuussa 2005 Savage siirtyi Blackburniin, jossa hän pelasi kolme vuotta ja tammikuussa 2008 Derby hankki miehen kahden miljoonan euron siirtokorvausta vastaan . Savage lopetti uransa kauden 2010–2011 jälkeen.
Maajoukkueessa Savage toimi pitkän aikaa kapteenina ja oli vähällä johdattaa joukkueen vuoden 2004 EM-kisoihin. John Toshackin vuonna 2004 alkaneella valmentajakaudella Savage ei enää pelannut maajoukkueessa. Hän pelasi kaikkiaan 39 maaottelua ja teki niissä kaksi maalia.
Teatteri (puupiirros)

Teatteri on suomalaisen taiteilijan Tuomas von Boehmin väripuupiirros vuodelta 1951. Ateneumin taidemuseolla on työstä kolme eri versiota. Työt kuuluvat Ester ja Jalo Sihtolan kokoelmiin.
Puupiirroksessa keskeisinä hahmoina ovat juhlapukuihin pukeutuneet mies ja nainen. He ovat teatterin lavalla ja kuvan alalaidassa heitä katsovat arkisemmin vaatetetut hahmot kukkien keskellä. Katsojien ilmiasu luo piirrokseen kubistista tunnelmaa, vaikka näyttelijöiden olemus on ylevä.
Von Boehm tutki mielellään värien vivahteita ja himmeää maalipintaa. Teatterissa esiripun väri on eri kussakin vedoksessa, eli punainen, keltainen ja sininen.
Aiheesta muualla

Suomen Kansallisgalleria: Kokoelmat: Teatteri. (punainen)[vanhentunut linkki]
Suomen Kansallisgalleria: Kokoelmat: Teatteri. (keltainen)[vanhentunut linkki]
Suomen Kansallisgalleria: Kokoelmat: Teatteri. (sininen)[vanhentunut linkki]